André Lange

André Lange (s. 28. kesäkuuta 1973 Ilmenau, DDR) on saksalainen entinen rattikelkkailija. Hän voitti uransa aikana kelkkakuntansa kapteenina neljä olympiakultaa sekä kahdeksan maailman- ja euroopanmestaruutta. Ammatiltaan hän on sotilas.
Ura.
Lange aloitti kelkkailu-uransa ohjaskelkkailijana mutta siirtyi vuonna 1993 rattikelkkailuun. Hänen seuransa on BSR Rennsteig Oberhof. Vuonna 1998 hän voitti juniorien maailmanmestaruuden sekä kahden että neljän miehen kelkkailussa. Nelikossa hän voitti juniorien mestaruuden myös seuraavana vuonna.
Ensimmäisen aikuisten arvokisamitalinsa hän saavutti 2000 MM-kisoissa, kun hän voitti kultamitalin neljän miehen kilpailussa. Ensimmäisen olympialaisten kultamitalinsa Lange saavutti 2002 Salt Lake Cityssä neljän miehen kelkassa Enrico Kühnin, Kevin Kusken ja Carsten Embachin kanssa. Neljä vuotta myöhemmin Torinon olympialaisissa hän voitti kultaa sekä kahden miehen (Kuske) että neljän miehen (René Hoppe, Kuske, Martin Putze) kelkkailussa. Saavutukseen oli viimeksi pystynyt Wolfgang Hoppe 18 vuotta aikaisemmin. 2010 Vancouverin olympialaisissa Lange toimi Saksan joukkueen lipunkantajana. Yhdessä jarrumiehensä Kevin Kusken kanssa hän puolusti menestyksellisesti neljän vuoden takaista kultamitaliaan kahden miehen kilpailussa. Neljän mehen kelkkailussa hänen joukkueensa (Kuske, Alexander Rödiger, Putze) sijoittui hopealle.
Maailmanmestaruuskisoista Lange saavutti kaikkiaan kahdeksan kultamitalia, neljä hopeaa ja kaksi pronssia. EM-kisoissa hän voitti mestaruuden niin ikään kahdeksan kertaa sekä saavutti viisi hopea- ja neljä pronssimitalia. 
Maailmancupin kokonaiskilpailun Lange voitti yhteiskilpailussa kolmesti, kahden miehen kelkkailussa kerran ja neljän miehen kelkkailussa neljästi. Osakilpailuvoittoja hän saavutti kaikkiaan 36, joista 18 tuli kummastakin, neljän ja kahden miehen kilpailuista.
Arvokisamitalit.
Olympialaiset
neljän miehen kelkka: kultaa (Lange, Kühn, Kuske, Embach)
neljän miehen kelkka: kultaa (Lange, Hoppe, Kuske, Putze)
kahden miehen kelkka: kultaa (Lange, Kuske)
kahden miehen kelkka: kultaa (Lange, Kuske)
neljän miehen kelkka: hopeaa (Lange, Kuske, Rödiger, Putze)
Maailmanmestaruuskilpailut
neljän miehen kelkka: kultaa (Lange, Hoppe, Behrendt, Embach)
neljän miehen kelkka: hopeaa (Lange,Behrendt, Hoppe, Embach)
kahden miehen kelkka: kultaa (Lange, Kuske)
neljän miehen kelkka: kultaa (Lange, Hoppe, Kuske, Embach)
neljän miehen kelkka: kultaa (Lange, Lehmann, Kuske, Hoppe)
neljän miehen kelkka: kultaa (Lange, Hoppe, Kuske, Putze)
kahden miehen kelkka: hopeaa (Lange, Kuske)
kahden miehen kelkka: kultaa (Lange, Kuske)
neljän miehen kelkka: pronssia (Lange, Hoppe, Kuske, Putze)
kahden miehen kelkka: kultaa (Lange, Kuske)
neljän miehen kelkka: kultaa (Lange, Hoppe, Kuske, Putze)
neljän miehen kelkka: hopeaa (Lange, Rödiger, Kuske, Putze)
Euroopanmestaruuskilpailut
kahden miehen kelkka: kultaa (Lange, Hoppe)
neljän miehen kelkka: pronssia (Lange, Behrendt, Hoppe, Embach)
neljän miehen kelkka: kultaa (Lange, Kühn, Kuske, Embach)
kahden miehen kelkka: hopeaa (Lange, Kuske)
kahden miehen kelkka: hopeaa (Lange, Kuske)
neljän miehen kelkka: hopeaa (Lange, Hoppe, Kühn, Embach)
neljän miehen kelkka: kultaa (Lange, Lehmann, Kuske, Hoppe)
kahden miehen kelkka: pronssia (Lange, Kuske)
kahden miehen kelkka: kultaa (Lange, Putze)
neljän miehen kelkka: hopeaa (Lange, Hoppe, Pöge, Putze)
kahden miehen kelkka: kultaa (Lange, Kuske)
neljän miehen kelkka: hopeaa (Lange, Hoppe, Kuske, Putze)
neljän miehen kelkka: kultaa (Lange, Rödiger, Kuske, Putze)
kahden miehen kelkka: pronssia (Lange, Kuske)
kahden miehen kelkka: hopeaa (Lange, Kuske)
neljän miehen kelkka: pronssia (Lange, Hoppe, Kuske, Putze)
kahden miehen kelkka: kultaa (Lange, Putze)
neljän miehen kelkka: kultaa (Lange, Hoppe, Kuske, Putze)
kahden miehen kelkka: hopeaa (Lange, Kuske)